**ПРЕГЛЕД ЧЛАНОВА ОДЛУКЕ О ОСТВАРИВАЊУ ПОТРЕБА**

**И ИНТЕРЕСА ГРАЂАНА У ОБЛАСТИ СПОРТА У ГРАДУ НИШУ**

**КОЈИ СЕ МЕЊАЈУ И ДОПУЊУЈУ**

Члан 27.

Изузетно, спортској, односно другој организацији, могу да се доделе средства за реализацију oдређеног програма и на основу поднетог предлога програма у току године, без јавног позива, у случају када је у питању програм од посебног значаја за остваривање потреба и интереса грађана у области спорта, уколико програм из објективних разлога није могао да буде поднет у роковима утврђеним Законом, а предмет и садржај програма је такав да може бити успешно реализован само од стране одређеног носиоца програма.

О додели средстава из става 1 овог члана, решењем одлучује Градоначелник на предлог Управе.

Члан 46.

Спортске организације са седиштем у Нишу и грађани могу да користе спортске објекте и просторе намењене за спорт и физичку културу, поверене на управљање Установи за физичку културу Спортски центар "Чаир" Ниш, као индиректном кориснику буџета Града.

Спортске објекте из става 1 овог члана спортске организације могу користити без накнаде, што представља још један вид помоћи спортским организацијама, а у складу са распоредом коришћења спортских објеката који сачињава Управа.

Спортске објекте из става 1 овог члана други субјекти могу користити уз накнаду или без накнаде у складу са распоредом коришћења који сачињава Управа.